ఉద్రిక్తతలతో మార్కెట్లలో నష్టాలు
- 206 పాయింట్లు పతనమైన సెన్సెక్స్‌
ముంబయి : భారత సరిహద్దుల సమీపంలోని పాకిస్థాన్‌ పోస్టులపై భారత సైన్యం జరిపిన దాడులతో దేశీయ స్టాక్‌ మార్కెట్లు తీవ్ర ఒత్తిడికి లోనయ్యాయి. మరోవైపు అంతర్జాతీయంగా ఇంగ్లాండ్‌ లోని ప్రముఖ పారిశ్రామిక నగరం మాంచెస్టర్‌లో జరిగిన బాంబుదాడి మదుపర్ల విశ్వాసాన్ని మరింత దెబ్బతీసింది. దీనికి తోడు భారీగా పెరిగిన సూచీల నేపథ్యంలో ముందు జాగ్రత్త చర్యగా మదు పర్లు లాభాల స్వీకరణకు మొగ్గు చూపారు. ముఖ్యంగా భారత సైన్యం ప్రకటనతో చివరి అర్థగంటలో మార్కెట్లు వరుసగా పడిపోయాయి. కాశ్మీర్‌ నౌషేరా సెక్టార్‌లో ని నియంత్రణ రేఖ వెంబడి పాకిస్థాన్‌ శిబిరాలను లక్ష్యంగా చేసుకుని దాడులు జరిపినట్లు భారత సైన్యం ప్రకటించింది. ఈ దాడిలో పాకిస్తాన్‌కు చెందిన పలు సైనిక శిబిరాలు పూర్తిగా ధ్వంసమైనట్టు తెలిపింది. మార్కెట్లో ట్రేడింగ్‌ ముగి యడానికి అరగంట ముందు ఈ దాడుల విషయాన్ని భారత సైన్యం వెల్లడించడం తో దేశీయ సూచీలు ఒక్క సారిగా నేల చూపులు చూశాయి. అప్పటికే ఔషద, రియాల్టీ స్టాక్స్‌లో నెలకొన్న అమ్మకాల ఒత్తిడిలో మార్కెట్లు ఉన్నాయి. మరోవైపు అంతర్జాతీయంగానూ మాంచెస్టర్‌ పరిస్థితులు ఆందోళనకరంగా ఉన్నాయి. ఈ పరిణామాల మధ్య బీఎస్‌ఈ సెన్సెక్స్‌్‌ 206 పా యింట్లు పతనమై 30,365 పాయింట్లకు దిగజారింది. ఉదయం 30,553.89 వద్ద మొదలైన సూచీ ఓ స్థాయిలో 30,610 గరిష్ట స్థాయికి చేరిన ప్పటికీ, మరో దశలో 30,316.92 కనిష్ట స్థాయి నమోదయ్యింది. ఎన్‌ఎస్‌ఈ నిఫ్టీ 52 పాయింట్లు కోల్పోయి 9,386 వద్ద ముగిసింది. బీఎస్‌ఈలో మిడ్‌క్యాప్‌, స్మాల్‌క్యాప్‌ సూచీలు ఒక్క శాతం చొప్పున విలువ కోల్పోయాయి.
మీ స్నేహితులకు రికమెండ్ చెయ్యండి